CELEX: 31991R0738
Language: el
Date: 1991-03-25 00:00:00
Title: Κανονισμός (ΕΟΚ) αριθ. 738/91 της Επιτροπής της 25ης Μαρτίου 1991 περί παύσεως της αλιείας της μαύρης πολλάκας από πλοία με σημαία των Κάτω Χωρών

Avis juridique important

|

31991R0738

Κανονισμός (ΕΟΚ) αριθ. 738/91 της Επιτροπής της 25ης Μαρτίου 1991 περί παύσεως της αλιείας της μαύρης πολλάκας από πλοία με σημαία των Κάτω Χωρών  

Επίσημη Εφημερίδα αριθ. L 080 της 27/03/1991 σ. 0018 - 0018

ΚΑΝΟΝΙΣΜΟΣ ( ΕΟΚ ) αριθ . 738/91 ΤΗΣ ΕΠΙΤΡΟΠΗΣ  της 25ης Μαρτίου 1991  περί παύσεως της αλιείας της μαύρης πολλάκας από πλοία με σημαία των Κάτω Χωρών .Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων ( 1 ), όπως τροποποιήθηκε από τον κανονισμό ( ΕΟΚ ) αριθ . 3483/88 ( 2 ), και ιδίως το άρθρο 11 παράγραφος 3,  Εκτιμώντας :  ότι ο κανονισμός ( ΕΟΚ ) αριθ . 3926/90 του Συμβουλίου της 20ής Δεκεμβρίου 1990 για τον καθορισμό, για ορισμένα αποθέματα ιχθύων, ή ομάδες ιχθύων, του επιτρεπόμενου συνόλου των αλιευμάτων για το 1991 και ορισμένων όρων υπό τους οποίους μπορούν να αλιευθούν  ( 3 ), προβλέπει τις ποσοστώσεις για τη μαύρη πολλάκα για το 1991 -  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται  από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί -  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων μαύρης πολλάκας στα ύδατα των διαιρέσεων CIEM II a ( ζώνη ΕΟΚ ), III a III b, c, d, ( ζώνη ΕΟΚ ) και VI, από πλοία με σημαία των Κάτω Χωρών ή νηολογημένα στις Κάτω  Χώρες, έφθασε τις ποσοστώσεις που είχαν διατεθεί για το 1991 -  ότι οι Κάτω Χώρες απαγόρευσαν την αλιεία για τ' αποθέματα αυτά από τις 12 Μαρτίου 1991 - ότι πρέπει, κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Τα αλιεύματα μαύρης πολλάκας στα ύδατα των διαιρέσεων CIEM II a ( ζώνη ΕΟΚ ), III a III b, c, d, ( ζώνη ΕΟΚ ) και IV, από πλοία με σημαία των Κάτω Χωρών ή νηολογημένα στις Κάτω Χώρες, θεωρείται ότι έχουν εξαντλήσει τις ποσοστώσεις που είχαν  διατεθεί στις Κάτω Χώρες για το 1991 .  Απαγορεύεται η αλιεία μαύρης πολλάκας στα ύδατα των διαιρέσεων CIEM II a ( ζώνη ΕΟΚ ), III a III b, c, d, ( ζώνη ΕΟΚ ) και IV που έχει αλιευθεί από πλοία με σημαία Κάτω Χωρών ή νηολογημένα στις Κάτω Χώρες, καθώς επίσης και η παραμονή επί του πλοίου ή η  μεταφόρτωση από πλοίο σε πλοίο και η εκφόρτωση αυτού του αποθέματος, από την ημερομηνία εφαρμογής του παρόντος κανονισμού .  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από τις 12 Μαρτίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 25 Μαρτίου 1991 . Για την Επιτροπή  Manuel MARIN  Αντιπρόεδρος  ( 1 ) ΕΕ αριθ . L 207 της 29 . 7 . 1987, σ . 1 . ( 2) ΕΕ αριθ . L 306 της 11 . 11 . 1988, σ . 2 . ( 3 ) ΕΕ αριθ . L 378 της 31 . 12 . 1990, σ . 1 .